open-index/open-wikipedia-markdown huggingface dataset:
Pasar borong

**Pasar borong** merupakan sebuah tempat di mana semua barangan dijual secara pukal kepada peruncit, industri, perdagangan, institusi, atau sebarang pengguna profesional, atau kepada pemborong yang lain dan perkhidmatan bawahan yang berkait. Secara umum, ia merupakan jualan barangan kepada sesiapa yang bukan pengguna biasa. Biasanya semua barangan ini dijual secara pukal. Tetapi kadang kala ada juga barangan dijual dalam kuantiti yang sedikit bergantung kepada permintaan para pelanggan.

Menurut DIvision Statistik Bangsa-bangsa Bersatu, "pemborong" adalah julan kembali (jualan tanpa perubahan barangan baru dan terpakai pada peruncit, industri, perdagangan, atau pengguna profesional, atau kepada pemborong yang lain, atau bertindak sebagai agen atau broker bagi membeli barangan bagi atau menjual barangan kepada, orang sedemikian atau syarikat. Pemborong biasanya secara fizikal memsang, menyusun dan mengred secara pukal, memecah pada bungkusan lebih kecil, membungkus kembali dan mengedar dalam bilangan lebih kecil. Ketika pemborong kebanyakan barangan biasanya beroperasi dari tempat berlainan, pemborong makanan mungkin terdapat di *pasar borong* khusus di mana kesemua pemborong berkumpul.

Pada kebiasaanya operasi pasar borong bermula pada waktu malam hingga awal pagi. Purata pelanggan-pelanggan pasar borong ini terdiri daripada peniaga-peniaga kecil, pengusaha restoran dan orang biasa yang ingin mendapatkan barangan dengan harga yang murah dan barangan segar.

Biasanya di setiap bandar besar mempunyai pasar borong mereka sendiri. Pasar borong basah yang terkenal di Kuala Lumpur adalah pasar borong Selayang.

Secara tradisi, pemborong berada berhampiran dengan pasaran mereka berbanding dengan pembekal dari mana mereka mendapatkan barangan.

## Rujukan

## Pautan luar
* Pasar Borong Selangor. 
* Pasar Borong KL dijajah warga asing, 2012 Harian Metro Online.
Parmalim

**Parmalim**, adalah nama sebuah kepercayaan atau mungkin boleh dikatakan sebagai salah satu agama yang utama dianut di provinsi Sumatera Utara. Agama Parmalim adalah agama asli suku Batak.

Agama ini merupakan sebuah kepercayaan 'Terhadap Tuhan Yang Maha Esa' yang tumbuh dan berkembang di Sumatera Utara sejak dahulukala. "Tuhan Debata Mulajadi Nabolon" adalah pencipta manusia, langit, bumi dan segala isi alam semesta yang disembah oleh "Umat Ugamo Malim" ("Parmalim").

Awalnya, Parmalim adalah gerakan spiritual untuk mempertahankan adat istiadat dan kepercayaan kuno yang terancam disebabkan agama baru yang dibawa oleh Belanda. Gerakan ini lalu menyebar ke tanah Batak menjadi gerakan politik atau 'Parhudamdam' yang menyatukan orang Batak menentang Belanda. Gerakan itu muncul sekitar tahun 1883 atau tujuh tahun sebelum kematian Sisingamangaraja XII, dengan pelopornya Guru Somalaing.

Nama Parmalim itu berasal dari dua perkataan, iaitu par dan malim. Par dalam bahasa Batak Toba merupakan awalan aktif yang berarti orang yang mengerjakan atau menganut sesuatu. Manakala Malim sendiri berasal dari kata bahasa masyarakat di pesisir pantai yang beragama Islam, baik Melayu ataupun Minangkabau, yang bererti penganut agama Islam.

## Lihat Pula
* Pelebegu
Pelebegu

Pelebegu adalah agama asal suku Batak sebelum kedatangan Islam dan Kristian ke tanah Batak. Malah dikatakan agama Pelebegu adalah perintis kepada agama Parmalim yang telah diasaskan oleh Sisingamangaraja XII dengan pelopornya Guru Somalaing.

Agama Pelebegu dianuti oleh masyarakat Mandailing, Angkola, Karo dan Pakpak sebelum Islam disebarkan ke seluruh Sumatera Utara. Di tanah Karo agama ini disebut Perbegu.

## Lihat Pula
* Suku Batak
Manterra

Kumpulan **Manterra ** merupakan sebuah kumpulan pemuzik dan penyanyi yang aktif di Malaysia.  Kumpulan ini menyampaikan lagu-lagu Melayu.

## Ahli-ahli
Kumpulan **Manterra** terdiri daripada empat orang anggota yang kesemuanya adalah lelaki. Mereka adalah:
* Rudy Boy (pernah menyertai kumpulan Cradle) Penyanyi
* John Twan pemain gitar utama (Hillary Ang)
* Hillman pemain gitar bass (Bong)
* (Ujex) Saharudin bin Saniman pemain dram (pernah menyertai kumpulan Exists, Amuk dan Barongan)

## Diskografi
### Album studio

### Lagu-lagu
* *Bengang*
* *Rindu Dendam*
* *Serangan (Asyik dan Syahdu)*
* *Apa Dah jadi*
* *Isketambola*
* *Jembalang Dalam Perut*
* *Pecah Kepala*
* *Dalam Kalbu (Lagu baru 2011)*
* *Kau Tetap Ku Hajati (Lagu baru 2012)*

## Pautan luar
Mercury (kumpulan)

Kumpulan **Mercury ** merupakan sebuah kumpulan pemuzik dan penyanyi yang aktif di Malaysia.  Kumpulan ini menyampaikan lagu-lagu Melayu

**Kumpulan Mercury** merupakan sebuah kumpulan penyanyi rock Malaysia. *Hanya Keranamu Juga* merupakan tajuk album sulung kumpulan Mercury pada tahun 1994.  

Kumpulan Mercury yang ketika itu bernaung di bawah syarikat Life Records Sdn Bhd dianggotai oleh Boy (vokal) Zam Stone (gitar) Fendi (bass) Zool (drum)  

Boy merupakan bekas vokalis kumpulan Susila. Zam Stone pula kini menganggotai kumpulan Barongan. Album Mercury ini telah diterbitkan oleh Kiya (gitaris kumpulan Vagrant)

## Ahli-ahli
* Boy (penyanyi) 
* Zam Stone (pemain gitar) (menyertai Barongan)
* Fendi (pemain gitar bass) 
* Zool (pemain drum)

## Diskografi

Zam Stone

## Album
*** Hanya Keranamu  (1993)**
# Hanya Kerana Mu
# Nyonya Sensasi
# Kesan Cinta Getah Yang Ilham
# Fikir Fikirkan
# Ikhlas Merindu
# Sendu
# Darah Muda
# Kassim Baba Moden
# Kelam
# Cerna

**P&C 1993 Red Tomato Menagement Sdn Bhd****Edaran - Mystique Sdn Bhd**

*** Mercury II (1995)**
# Kamus Asmara
# Harapan Sinar Cinta
# Gadis sentul
# Suci Perisik Pulau Penang
# Rindu Aku Rindu
# Hanya Duhai Mengerti
# Palsu Hati
# Pesta
# Pertama Dan Terakhir
# Semangat Cinta
#Untukmu Janjiku

*** P & C 1995 Red Tomato Managment Sdn Bhd**

## Lagu-lagu
* Kamus Asmara
* Semangat Cinta
* Hanya Duhai Mengerti
* Untukmu Janjiku

## Pautan luar
* http://www.liriklagu.com/liriklagu_jm/Mercury.html
Identiti Putrajaya

Simbol Wilayah Persekutuan **Putrajaya** merujuk kepada simbol atau lambang yang digunakan di WP Putrajaya bagi menunjukkan identitinya sebagai sebuah Wilayah Persekutuan.

## Bendera Wilayah Persekutuan Putrajaya

warna Kuning, di Tengah, dengan 2 Sisi (Kiri dan Kanan), warna Biru, dan Jata Negera Malaysia, di Bahagian Tengah.

## Jata Wilayah Persekutuan Putrajaya

Jata negara Malaysia di tengah-tengah bendera melambangkan Putrajaya sebagai Pusat Pentadbiran Kerajaan Persekutuan Malaysia.

## Lagu
### Maju Dan Sejahtera
Lagu ini digunakan di Kuala Lumpur, Labuan dan Putrajaya.


## Bandar Utama

## Peta

## Nota


## Rujukan
Orang Bali

**Orang Bali** (Tulisan Bali:ᬯᭀᬂᬩᬮᬶ,*Romanisasi*: *Wång Bali*; Bahasa Indonesia: *Suku Bali*) adalah sukubangsa Austronesia yang mendiami pulau Bali, menggunakan bahasa Bali dan mengikuti budaya Bali. Sebagian besar suku Bali beragama Hindu, berjumlah lebih kurang 93%. Suku Bali berasal dan banyak menduduki provinsi Bali yang satu-satunya ialah bangsa bumiputera (asli) Indonesia yang masih memegang teguh agama leluhur orang Nusantara iaitu Hindu. 

Masyarakat suku Bali berjumlah lebih kurang 4.5 juta orang. Sebahagian besar mereka tinggal di pulau Bali, namun ada juga yang tersebar di seluruh pelosok Indonesia.
Abdul Rahim Awang

**Datuk Abdul Rahim Awang** ialah seorang penulis novel cerita seram di Malaysia. Novel-novelnya banyak diterbitkan oleh Penerbitan Creative Enterprise.

## Daftar karya
* *Bara* (Creative Enterprise)
* *Boneka* (Creative Enterprise) ISBN 983-893-106-3
* *Ego* (Creative Enterprise) ISBN 983-893-578-6
* *Jejak-jejak Songsang* (Creative Enterprise) ISBN 983-893-71-X
* *Kompilasi Generasi yang Hilang* (Creative Enterprise) ISBN 983-893-461-5
* *Konspirasi* ISBN 967-998-715-9
* *Mama* (Creative Enterprise) ISBN 983-893-204-3
* *Mengapa Mahathir perlu disingkir? (1999) (ARA Communication) ISBN 983-200-132-3
* *Obsesi* (AR Communications)
* *Orang Ketiga* (Creative Enterprise) ISBN 983-893-029-6
* *Realiti* (Creative Enterprise) ISBN 983-893-650-2
* *Saka* (Creative Enterprise) ISBN 983-893-060-1
* *Zamrud''

## Rujukan
Jamil Mohd Shah

Allahyarham Sarjan **Jamil Mohd Shah** merupakan salah seorang pegawai polis yang mengetuai pasukannya menentang pihak komunis yang diketuai oleh Muhammad Indera, dalam peristiwa Bukit Kepong, Malaysia.  

Bak kata pepatah, *"Berpantang Maut Sebelum Ajal",* ketegasan dan semangat perjuangan yang membara disanubari Allahyarham, telah menaikkan semangat anak-anak buahnya agar enggan menyerah, walaupun berkali-kali diseru oleh komunis agar mereka menyerah. Biarpun rakan-rakan seperjuangan mereka gugur satu demi satu tetapi janganlah dibiarkan tanah air dicemari dengan pengaruh petualang-petualang ini. 

Walaupun begitu komunis tetap gagal memasuki kawasan balai sehinggalah mereka melakukan serangan dengan molotov cocktail hingga menyebabkan balai itu terbakar. Ketika itu barulah Sarjan Jamil dan anggota-anggota yang lain beralih ke kubu bersebelahan untuk menyerang balik komunis. Mereka tidak menyerah diri. Mereka terus melakukan serangan terhadap komunis. Namun begitu ada anggota yang terkorban semasa bergerak ke kubu lain akibat tembakan pihak komunis. Allahyarham turut terbunuh apabila komunis berjaya masuk ke kawasan balai dan membunuh saki baki anggota polis termasuk beliau. Gugurnya seorang lagi patriot yang paling berani dan juga perwira yang paling disegani seperti mana Leftenan Adnan. Semoga rohnya dicucuri rahmat dan ditempatkan dikalangan hamba-hambaNya yang mati syahid. Amin.

Latar belakang & keluarga

Beliau dilahirkan di Batu Pahat, Johor.

Isteri:Hajah Khaimah Binti Ibrahim

(Meninggal dunia - 29 Januari 2000, Batu Pahat)

Mempunyai 4 orang anak, 2 lelaki dan 2 perempuan.

Anak 1 :  Siti Salmah Jamil (bekas  Guru)

2024 : menetap di Taman Equine, Seri Kembangan.

Sebelum ini menetap dan mengajar di Batu Pahat, Johor.

Anak 2 : Ahmad Jamil (bekas pekerja HQ Felda)

Menetap : Ampang, Selangor

Anak 3 : Jamilah Jamil (Telekom Batu Pahat)

Menetap : Batu Pahat Johor

Anak 4 : Md Nor Jamil (bekas Setiausaha syarrikat, Affin Bank)

Menetap : Tropicana, Selangor

Meninggal dunia : 17 Januari 2022 

## Pautan luar
* http://www.rmp.gov.my/rmp03/bktkepong.htm
Cinta

**[[Cinta]]** merupakan satu ukuran asas pengalaman manusia yang memberikan antaranya, perasaan kasih sayang, tarikan, asas kemesraan dan keserasian antara pesorangan, rela berkorban untuk orang lain, perasaan tertarik dan hubungan kepada alam, benda hidup ataupun makhluk lain. Ia dapat ditunjukkan melalui perasaan, emosi, kelakuan, pemikiran, persepsi dan sikap. Ia mempengaruhi, mendasari dan menentukan pola utama hubungan antara perorangan dan pengenalan diri.

Beberapa bahasa, termasuk bahasa Melayu apabila dibandingkan dengan beberapa bahasa mutakhir di Eropah, terlihat lebih banyak kosa katanya dalam mengungkapkan konsep ini. Antaranya ialah kasih, sayang, rindu, dan berahi. Orang boleh dikatakan menyukai sesuatu objek, namun jika pada seseorang yang mempunyai sesuatu pegangan, prinsip, atau tujuan yang mereka komited dan dihargai, 

Sebagai contoh, jangkauan penyayang dan juga "cinta" pekerja sukarela kadang-kadang dilahirkan bukan dari cinta interpersonal tetapi cinta impersonalaltruisme, dan keyakinan spiritual atau politik yang kuat.

Seseorang, juga boleh "menyukai" objek material, haiwan, atau aktiviti jika mereka melabur dalam ikatan atau mengenal pasti perkara tersebut. 

Sekiranya minat seksual juga terlibat, maka perasaan ini disebut dosa paraphilia, 

Prinsip umum yang sering sahaja di katakan bahawa, yang mereka cintai adalah kehidupan itu sendiri dalam konteks, 

Perhubungan percintaan, dan persekitaran kehidupan semasa, untuk kemudahan para pencinta akan sebuah cinta.
Rolanda Hooch

**Rolanda Hooch** atau lebih dikenali sebagai **Puan Hooch** merupakan watak rekaan J. K. Rowling bagi siri *[[Harry Potter]]*. Beliau merupakan seorang guru penerbangan dan ditugaskan menjadi pengadil dalam perlawanan Quidditch.

Puan Hooch diterangkan mempunyai rambut kelabu yang dipotong pendek dengan mata "kuning dan seperti helang". Puan Hooch belajar terbang di atas Panah Perak lama, yang tidak lagi dibuat kini. Ia dikatakan penyapu lumba yang asal.

Melalui novel, diketahui yang Puan Hooch hanya melibatkan diri dalam perlawanan Quiddich dan pengajaran penerbangan kepada pelajar tahun pertama di Hogwarts. 

Seperti Profesor Quirrell, Puan Hooch tidak mempunyai nama rasmi. Permainan Kad Penukaran menamakannya sebagai Rolanda. *[[Internet Movie Database]]* menyenaraikan namanya sebagai Xiomara; walau bagaimanapun, Xiomara tidak lagi digunakan dan namanya hanya ditera sebagai Puan Hooch. 

Walaupun jelas yang Puan Hooch cintakan penerbangan dan Quidditch, tiada apapun yang menjelaskan mengapa namanya begitu atau memberikan spekulasi yang J.K. Rowling tidak mengaitkan mana-mana satupun dengan namanya.

Puan Hooch dilakonkan Zoe Wanamaker dalam *[[Harry Potter and the Sorcerer's Stone (filem)|Harry Potter and the Sorcerer's Stone]]*. Rujukan peranannya dalam filem pernah dibuat dalam siri televisyen BBC, *My Family* yang beliau memainkan watak Susan Harper, seorang ibu yang pelik dan tidak pandai memasak. Rujukan dilakukan apabila Nick, anak sulungnya, membuka paket bijirin dan membawa keluar kada dan berkata "Hey, lihat, Puan Hooch!". Satu lagi adalah episod Halloween "Friday The 31st" ketika Susan berpakaian seperti ahli sihir dan, pada satu ketika, suaminya Ben mengugutnya untuk "sangkutkan Nimbus 2000nya di tempat yang ahli sihir tidak terbang"

Babak Puan Hooch telah dipotong dari semua filem sambungan yang membuatkan Wanamaker hanya berlakon untuk satu filem Harry Potter sahaja iaitu yang pertama.

## Lihat juga
* Piala Dunia Quidditch
* Senarai Watak siri Harry Potter
Chaman

**Chaman** (juga dieja sebagai **Chamman**) (Bahasa Urdu: چمن ) terletak di daerah Qilla Abdullah, Balochistan, Pakistan. Chaman terletak di sempadan Afghanistan. Merentasi sempadan di Afghanistan adalah bandar kecil Spin Boldak dalam wilayah Kandahar.

Chaman merupakan tanah tumpah darah kepada populasi beberapa pelarian yang telah menolong Chaman membesar sedikit demi sedikit secara bertahun-bertahun. Pelarian Afghan pada mulanya melarikan diri dari perang saudara dan pencerobohan Kesatuan Soviet dalam tahun 1979. Bandar ini juga merupakan rumah kelab kelahiran bola sepak - Kelab Bola Chaman, yang mana sedang bermain di dalam Liga Bola Pakistan. Dua daripadanya sedang bermain untuk pasukan kebangsaan Pakistan, termasuklah penolong kapten, Mohammad Issa.
Briged Infantri Kedua Malaya

**Briged Infantri Kedua Malaya** adalah satu briged yang ditubuhkan oleh Pemerintahan Tentera British di Malaya (Malaya Command) sejurus sebelum Serangan Jepun ke atas Tanah Melayu. Pasukan ini ditubuhkan dengan tujuan memperkukuhkan pertahanan Tanah Melayu dan Singapura dalam menghadapi Serangan Jepun.

Briged ini telah ditubuhkan pada 8 September 1940 oleh Markas Gerakan Tanah Melayu (Malaya Command) Tentera British dan dijadikan sebagai pasukan garison Singapura. 2 Briged Malaya tidkak digunakan dalam usaha menyekat kemaraan Ketumbukan Tentera Ke-25 Jepun di bawah pimpinan Tomoyuki Yamashita yang menyerang pada 8 Disember 1941.

Briged ini bersama-sama Briged Infantri Pertama Malaya diarahkan untuk menyerah diri kepada pasukan tentera Jepun selepas Jeneral A. E. Percival bersetuju menyerah kalah ada 15 Februari 1942.

## Pemerintah

## Sejarah Unit

## Pautan Luar

## Rujukan
Dataran Bandaraya Johor Bahru

**Dataran Bandaraya Johor Bahru** adalah sebuah dataran yang terletak di bandaraya Johor Bahru, Johor, Malaysia. Dataran ini juga dikelilingi dengan Hotel Thistle di bahagian belakang dataran, Jalan Lingkaran Dalam di bahagian kanan dataran, Jalan Thmpson di bahagian kiri dataran dan Jalan Skudai di bahagian hadapan dataran. Ia juga terletak berhadapan dan menghadap Selat Tebrau.

Di atas bumi, terdapat sebuah menara jam yang menerima pancaran matahari. Dataran ini juga lama terkenal untuk mengadakan kegiatan luar. Ia telah dirasmikan pada 31 Disember 1993 sempena Majlis Perasmian Johor Bahru sebagai bandar raya pada hari esok, hari pertama tahun 1994.
Taman Rekreasi Tampok

**Taman Rekreasi Tampok** di Daerah Pontian, Johor, Malaysia yang serba indah ini mempunyai barisan pokok palma yang tinggi-tinggi belaka dan merupakan tempat terpilih dan terbaik untuk kegiatan seperti memancing, berkelah atau hanya untuk relaks. Dengan persekitaran yang merupai sebuah kampung, ia menjadi tempat utama untuk mengadakan pertemuan ramai.
Air Terjun Telaga Tujuh

**Air Terjun Telaga Tujuh** (*Seven Wells*) merupakan rangkaian air terjun yang berasal dari tujuh mata air, mengalir ke tujuh telaga semula jadi. Curahan dari telaga pertama membentuk sebatang sungai kecil dan menerusi ke telaga yang lain. Ia terletak di tebing Gunung Mat Chinchang menghala ke Teluk Burau. Air Terjun Telaga Tujuh setinggi 91 meter ini boleh didaki melalui 900 anak tangga curam sehingga bahagian pertama air terjun. Ia boleh mengambil masa antara 45 minit sehingga sejam untuk mendaki sehingga ke puncak air terjun Telaga Tujuh yang setinggi 90 meter ini.

Air Terjun Telaga Tujuh mengalir dari satu kolam ke satu kolam yang lain dan membentuk tujuk kolah pada muka bukit, dari mana ia mendapat nama. Aliran air yang pantas menjadikan batu sekelilingnya licin ketika air mengalir dari satu kolam ke kolam yang lain sehingga kolam ke tujuh di kaki bukit 90 meter di bawah. Air terjun ini dikatakan sungguh cantik sehinggakan ia menjadi tempat pari-pari mandi dan juga mampu merawat penyakit.

Terdapat pokok limau sintuk yang terdapat di kawasan air terjun itu yang dikatakan ditinggalkan oleh pari-pari tersebut. Limau Sintuk biasanya digunakan dalam perubatan Melayu bagi membuang sial dengan mandi bersintuk.

Air Terjun Telaga Tujuh boleh dicapai menggunakan kereta, motorsikal atau teksi; satu meter selepas melepasi Pantai Kok, belok ke kanan, bersetentangan dengan Burau Bay Resort sehingga samapai ke tempat letak kereta. Terdapat gerai menjual cendera hati di kaki bukit. Memanjat ke puncak air terjun memakan masa sekitar 45 minit, dan pengunjung dapat menikmati pemandangan indah semulajadi di hutan hujan khatulistiwa sepanjang perjalanan.

Bagi mereka yang mata tajam, mereka berpeluang melihat haiwan liar seperti monyet dan tupai, selain berpeluang melihat burung enggang yang bertenggek di dahan pokok. 

Pengunjung dinasihati agar mematuhi panduan yang diberi, mereka yang tidak mematuhi arahan keselamatan ada yang tercedera atau terbunuh di masa lalu. Ini berlaku apabila pengunjung melintasi tali halangan untuk pergi lebih hampir dengan air terjun lalu tergelincir akibat batu yang licin.

## Legenda
Menurut cerita penduduk tempatan, dipercayai terdapat tujuh orang puteri dari kayangan yang sering mandi dan amat suka akan kesejukan air perigi ini. Terdapat seorang putera raja yang tinggal berhampiran perigi ini dan cuba untuk memikat serta mengahwini salah seorang puteri-puteri ini tetapi masih belum berjaya. Air ini juga dipercayai mempunyai kuasa yang boleh menyembuhkan beberapa penyakit.

Berdekatan dengan Air Terjun Telaga Tujuh adalah Berjaya Langkawi dan Mutiara Burau Bay Resort. Kedua-duanya mempunyai pantai di depan.

## Rujukan
  

## Pautan luar
* Seven Wells Waterfall - Telaga Tujuh
* Gambar dan kisah mengenai Air Terjun Telaga Tujuh
* http://www.langkawigeopark.com.my/telaga_tujuh.htm
* http://ww2.sabah.gov.my/pd.knk/Misteri%20Telaga%20tujuh.pdf
Dataran Lang

**Dataran Lang** (Dataran Helang) merupakan mercu tanda Langkawi dan juga merupakan tugu tumpuan pelancong yang terkemuka di pulau Langkawi, Kedah, Malaysia. Ia merupakan patung helang setinggi 12 meter yang menggambarkan helang yang dari mana Langkawi mendapat namanya. Kedudukan patung helang gergasi ini terletak bersebelahan dengan pelantar jeti Kuah, dengan sayap berkepak sedia untuk menyusur keudara menjadikannya satu pemandangan yang mengkagumkan bagi para pelancong sedia untuk mendarat di pulau ini.

Rakyat tempatan mencatatkan helang sebagai satu simbol di mana nama langkawi berasal “Lang” adalah sama atau dikata singkatan “helang” manakala “kawi” bermaksud perang merah di zaman Melayu purba.

Pada malam hari, seluruh dataran diterangkan dengan lampu. Dari laut, panorama adalah menakjubkan. Suasana malam sungguh mengasyikkan dengan cahaya lampu daripada kapal yang berlabuh.

## Galeri

Dataran Eagle, Langkawi.jpg|Dataran lang


## Pautan luar

* Gambar satelit Google.
* Dataran Lang
Taman Tasik Seremban

**Taman Tasik Seremban** ialah taman yang mempunyai pemandangan yang indah ini adalah tempat yang terbaik untuk berjogging pada pagi ataupun petang. Pokok-pokok yang tinggi dan besar ini memberikan tempat berteduh kepada orang yang mengunjunginya.

Terdapat bangku panjang yang diperbuat daripada konkrit di tepi tasik di mana pelawat boleh berehat dan menikmati keindahannya.

## Lihat juga
* Pelancongan di Negeri Sembilan
Gunung Batu Putih

**Gunung Batu Putih** yang terletak berhampiran dengan Kampung Sungai Woh, Perak, Malaysia mempunyai ketinggian 2130 meter (6,990 kaki) dari aras paras laut. Gunung Batu Putih mempunyai hutan Dipterokarp Bukit, hutan Dipterokarp Atas, hutan Montane, dan Hutan Ericaceous atau hutan gunung. Terdapat banyak flora di gunung ini yang mempunyai nilai perubatan.

Di senaraikan sebagai salah satu gunung yang mencabar selain daripada 7 gunung tertinggi di Semenanjung (lebih dikenali sebagai G7).

## Rujukan


## Pautan luar
* Conquering Gunung Batu Putih, The Star Online
* Student falls from Gunung Batu Putih in Kuala Woh
* Gambar pemandangan sekitar Gunung Batu Putih (tidak rasmi)
Gunung Suku

**Gunung Suku** merupakan sebuah gunung di negeri Perak Darul Ridzuan, Malaysia dan mempunyai ketinggian (5,894 kaki). Gunung ini terletak berhampiran Gunung Irau.

## Jenis hutan
Gunung ini mengandungi hutan Dipterokarp Bukit dan hutan Dipterokarp Atas, dan hutan Ericaceous atau hutan gunung.

## Insiden
Pada 19 Februari 2014, seorang pendaki mati ketika mendaki Gunung Suku, sekitar 35 kilometer dari Simpang Pulai, Perak.

## Permohonan permit

*Gunung Suku* di negeri Pahang sering menjadi tumpuan kepada aktiviti pendakian di kalangan pendaki dan ia terletak dalam Hutan Simpanan Kekal (HSK) Negeri Pahang. Bagi menjalankan sebarang aktiviti dalam Hutan Simpanan Kekal, setiap pengunjung perlu mendapatkan permit memasuki Hutan Simpanan Kekal terlebih dahulu dari Jabatan Perhutanan Negeri Pahang. 

Permohonan permit boleh dibuat secara online di url http://forestry.pahang.gov.my/ekorimba. Sila muat turun Manual Pengguna terlebih dahulu dan membaca Panduan Menggunakan Sistem sebelum membuat permohonan online. Perkhidmatan bayaran secara online adalah tidak disediakan. Bayaran permit hendaklah disediakan dalam bentuk Wang Pos atau Bank Draf atas nama Pengarah Perhutanan Negeri Pahang dan diserahkan kepada PHD Cameron Highlands sebelum pendakian dan pada hari dan waktu berkerja.

## Rujukan


## Pautan luar
* Waspada ketika mendaki
Gunung Challi

**Gunung Challi** atau *Gunung Pondok*, juga disebut-eja **Puncak Charlie** merupakan sebuah gunung di sempadan negeri Perak Darul Ridzuan dengan Pahang Darul Makmur, Malaysia dan mempunyai ketinggian 1,923 meter (6,308 kaki). Gunung ini mengandungi hutan Dipterokarp Bukit dan hutan Dipterokarp Atas.

Gunung Challi (Pondok) mempunyai hutan Dipterokarp Bukit, hutan Dipterokarp Atas, hutan Montane, dan Hutan Ericaceous atau hutan gunung. Terdapat banyak flora di gunung ini yang mempunyai nilai perubatan.

Gunung Pondok yang cukup sinonim dengan kawasan Padang Rengas di Kuala Kangsar sentiasa menjadi simbolik atau mercu tanda semula jadi yang memisahkan sempadan antara Kuala Kangsar dengan Larut. Oleh kerana saiznya yang besar dan mudah untuk dilihat dari kawasan datar, ia secara tidak lansung amat berguna pada satu ketika dahulu untuk menjadi petunjuk arah bagi kedua-dua lokasi berkenaan.

Terdapat juga beberapa gua di sini yang menjadi tumpuan segelintir penduduk melakukan kegiatan mencari tahi kelawar di dalam gua selain aktiviti pertapaan untuk meningkatkan ilmu kebatinan dan persilatan. Antara gua yang menjadi tumpuan termasuklah Gua Panca Logam dan Gua Bersanding.

## Dakian
Bagi para pendaki, Gunung Challi sudah menjadi suatu kemestian untuk dilawati apabila mereka berada dalam aktiviti dakian jarak jauh seperti program dakian Trans Titiwangsa V1 atau *G7*, ini kerana para pendaki akan menjadikan Kem Charlie dan Charlie Pondok sebagai tempat mendirikan khemah hinggap sementara.

## Rujukan


## Pautan luar
Gunung Swettenham

**Gunung Swettenham** merupakan sebuah gunung yang terletak di sempadan antara Tanah Tinggi Cameron,  Pahang dan Lojing, Kelantan, Malaysia. Gunung ini mempunyai ketinggian 1,961 meter (6,436 kaki). 

## Etimologi
Gunung ini dinamakan sempena Sir Frank Athelstane Swettenham (1850 - 11 Jun 1946) ialah Residen-Jeneral pertama untuk Negeri-Negeri Melayu Bersekutu.

## Jenis hutan
Gunung ini mengandungi hutan Dipterokarp Bukit dan hutan Dipterokarp Atas, hutan Montane dan hutan gunung. Terdapat hutan lumut dan juga buluh kecil, terutamanya pada ketinggian yang lebih tinggi di gunung ini.

## Rujukan


## Pautan luar
Gunung Ulu Sepat

**Gunung Ulu Sepat** yang terletak di Tasik Temenggor, Hulu Perak, Perak Darul Ridzuan, berdekatan dengan sempadan negeri Kelantan. Gunung ini mempunyai ketinggian setinggi 2,161 meter (7,089 kaki).

Gunung Ulu Sepat mempunyai hutan Dipterokarp Bukit, hutan Dipterokarp Atas, hutan Montane, dan Hutan Ericaceous atau hutan gunung. Terdapat banyak flora di gunung ini yang mempunyai nilai perubatan.

Gunung Ulu Sepat terletak berhampiran dengan Gunung Shoid, Gunung Chamah, Gunung Bilah, Gunung Gerah, dan Gunung Bieh.

Gunung Ulu Sepat, Perak merupakan sebuah gunung **G7**, yang merujuk kepada tujuh gunung di Semenanjung Malaysia yang berketinggian lebih daripada 2,134 m (7,000 kaki) atas paras laut. Ia merupakan salah satu dari tujuh gunung tertinggi di Banjaran Titiwangsa yang 5 darinya terdapat negeri Perak. Dua gunung tertinggi yang tidak terdapat di Perak adalah gunung Tahan dan gunung Chamah.

## Pautan luar
* Gunung Ulu Sepat (2161m)
* Gunung Ulu Sepat, Perak, G7 Mountains of Malaysia
* Gunung Ulu Sepat (2161m)
Sultan Yahya Abdul Jalil Muzaffar Syah

**Sultan Yahya Abdul Jalil Muzaffar Syah** (mangkat 1784) merupakan  sultan keenam dalam turutan sultan-sultan Kerajaan Siak Sri Indrapura. Baginda memerintah dari tahun 1782 sehingga 1784 setelah memerintah hanya selama lebih kurang tahun. Baginda mangkat pada tahun 1784 dengan gelaran *Marhum Mangkat di Dungun*.

## Naik Takhta
Sultan Ismail mangkat pada tahun 1781 dan ditaballah puteranya Tengku Yahya dengan gelar *Sultan Yahya Abdul Jalil Muzaffar Syah*. Karena baginda belum dewasa, dilantiklah bekas sultan Tengku Muhammad Ali sebagai wali sultan dalam kurun waktu 1781-1782 hingga akhirnya kuasa berpindah kepada Sultan Yahya pada tahun 1782.

## Menurun Takhta
Sultan Yahya memindahkan ibu kota dari Senapelan ke Mempura kerana pertikaian antara beliau dengan Sayyid Ali. Sayyid Ali mendapat sokongan daripada Tengku Muhammad Ali kerana merupakan panglima besar baginda semasa beliau menjadi sultan dahulu dan juga merupakan anak saudari beliau sendiri. Dengan sokongan daripada pembesar-pembesar kerajaan, Sayyid Ali berjaya menyingkirkan Sultan Yahya yang dianggap lemah dan tidak cakap dalam memerintah. Sultan Yahya kemudian melarikan diri ke Kampar, kemudian Trengganu, hingga akhirnya mangkat di Dungun, Terengganu pada tahun 1791.

## Rujukan

### Daftar kepustakaan

* Donald James Goudie, Phillip Lee Thomas, Tenas Effendy, (1989), *Syair Perang Siak: a court poem presenting the state policy of a Minangkabau Malay royal family in exile*, MBRAS.
* Christine E. Dobbin, (1983), *Islamic revivalism in a changing peasant economy: central Sumatra, 1784-1847*, Curzon Press, ISBN 0-7007-0155-9.
* Journal of Southeast Asian studies, Volume 17, McGraw-Hill Far Eastern Publishers, 1986.

## Lihat pula
* Sultan-sultan Kerajaan Siak Sri Indrapura
Sultan Assyaidis Syarif Kasyim Abdul Jalil Syaifuddin

**Sultan Assyaidis Syarif Kasyim Abdul Jalil Syaifuddin** (Syarif Kasyim I) merupakan sultan kesepuluh dalam turutan sultan-sultan Kerajaan Siak Sri Indrapura. Baginda memerintah dari tahun 1864 sehingga 1889. Beliau mangkat dalam tahun 1889 dan bergelar dengan sebutan *Marhum Mahkota*.

## Lihat juga

Sultan-sultan Kerajaan Siak Sri Indrapura
Sultan Assyaidis Syarif Hasyim Abdul Jalil Syaifuddin

**Sultan Assayidis Syarif Hasyim Abdul Jalil Syaifuddin**, atau dikenali sebagai **Syarif Hasyim I**, merupakan sultan kesebelas dalam turutan sultan-sultan Kesultanan Siak Sri Indrapura. Baginda memerintah dari tahun 1889 sehingga 1908. 

Beliau naik tahta kerajaan menggantikan ayahandanya Sultan Kasyim Awal. Kesan peningalan Kerajaan Siak yang sekarang ada hampir semua adalah atas jasa dan usahanya, dan baginda mangkat dalam tahun 1908 dengan gelar *Marhum Baginda*.

## Lihat juga

Sultan-sultan Kerajaan Siak Sri Indrapura
Sultan Assyaidis Syarif Kasyim Abdul Jalil Syaifudin

**Sultan Assyaidis Syarif Kasyim Abdul Jalil Syaifudin** (Syarif Kasyim II), merupakan sultan kedua belas dalam turutan sultan-sultan Kerajaan Siak Sri Indrapura. Baginda memerintah dari tahun 1915 sehingga 1949. 

Baginda turut dikenali sebagai Tengku Sulong, ditabalkan sebagai sultan setelah ± 7 tahun kemangkatan ayahandanya Sultan Syarif Hasyim. Beliau merupakan Sultan terakhir dan pada bulan November 1945 mengirim kawat kepada Presiden Republik Indonesia yang menyatakan kesetiaanya dan beliau menyerahkan harta bendanya untuk perjuangan kemerdekaan Republik Indonesia.

## Lihat juga
* Sultan-sultan Kerajaan Siak Sri Indrapura

## Rujukan
Sultan Assyaidis Syarif Ismail Abdul Jalil Jalaluddin

**Sultan Assyaidis Syarif Ismail Abdul Jalil Jalaluddin** merupakan sultan kesembilan dalam turutan sultan-sultan Kerajaan Siak Sri Indrapura. Baginda memerintah dari tahun 1815 sehingga 1854. Nama asalnya adalah Tengku Sayed Ismail setelah mangkat beliau digelar *Marhum Indrapura*.

## Lihat juga

Sultan-sultan Kerajaan Siak Sri Indrapura
Pulau Ketam

**Pulau Ketam** (Jawi: **ڤولاو كتم**; Cina: ;  pinyin: Jídǎn Dǎo) ialah sebuah pulau kecil yang terletak berdekatan dengan Pelabuhan Klang, Selangor, Malaysia. Pulau ini diasaskan sekitar tahun 1880 dan terkenal dengan rumah terapung yang berketinggian satu hingga 10 meter dari paras laut.

## Latar belakang

Pulau ini merupakan rumah kepada dua kampung Cina yang diasaskan kira-kira pada tahun 1880-an. Kampung utama di bahagian selatan pulau ini dikenali sebagai Pulau Ketam. Manakala, di bahagian timur laut, terdapat sebuah kampung yang dinamai Sungai Lima () kerana kampung ini terletak di serokan kelima dari kampung utama. Toechew dan Hokkien merupakan penduduk asal pulau ini. Dialek yang sering ditutur di Pulau Ketam ialah bahasa Toechew, Hokkien dan Mandarin. Terdapat juga segolongan Orang Asli yang menetap di sekitar serokan kedua. Kawasan lain di sekitar pulau ini merupakan hanyalah paya bakau. 

Rumah yang dibina tinggi kerana pulau ini tenggelam ketika air pasang. Laluan pejalan kaki diperbuat daripada konkrit dan sempit. Terdapat juga jambatan kayu yang didirikan sebagai laluan akses dari rumah ke rumah. Di Pulau Ketam, tidak ada kereta namun masyarakat di Pulau Ketam selalunya menggunakan basikal atau motosikal. Tiada juga laluan khas yang menghubungkan kedua kampung ini, oleh sebab itu, penduduk kampung akan menggunakan perkhidmatan bot yang disediakan. Bagi mereka yang ingin melawat pulau ini, anda bolehlah menggunakan servis feri harian yang menghubungkan Pelabuhan Klang, Pulau Ketam dan Sungai Lima dengan harga yang berpatutan. 

Pulau Ketam juga merupakan antara kawasan tarikan pelancong yang terdapat d Selangor. Di sini, terdapat pelbagai restoran makanan laut dan penduduk yang menjual barangan hasil tangkapan laut yang segar. Selalunya, pengunjung bakal menyewa basikal untuk menjelajah keseluruhan pulau tersebut dan mengambil gambar di rumah-rumah kayu dan tokong-tokong yang cantik belaka. Di sini juga terdapat sebuah pusat Islam yang dijadikan sebagai tempat ibadah dan mesyuarat bagi yang beragama Islam. 

Pulau ini dijadikan sebagai set penggambaran untuk filem Malaysia yang berjudul *Paint My Love* (2015). Filem ini dibintangi oleh penyanyi terkenal tanah air, Fuying dan Sam.

## Rujukan
Pulau Tiga (Kampung)

**Pulau Tiga** merupakan sebuah kampung yang terletak di tebing sebelah kanan Sungai Perak di daerah kecil Kampung Gajah, Perak. Di seberangnya ialah Geronggong. Kampung ini telah menjadi pusat pemerintahan beberapa Sultan Perak. 

Di Pulau Tiga terdapat banyak buah ketior yang boleh dijadkan minyak yang berkhasiat untuk perubatan. Selain itu, Pulau Tiga masih ada bengkel membuat labu daripada tanah liat yang dipanggil 'black pottery'. Air yang disimpan dalam labu ini sangat baik untuk kesihatan. Harga labu juga agak berpatutan untuk para pengunjung ke bengkel membuat labu.

Pulau Tiga juga terkenal dengan durian Tok Paduka Raja. Sebuah al Quran tulisan tangan tertua di Malaysia juga ditemui di sini berusia 414 dan 184 tahun pernah diserahkan oleh penyimpan-penyimpannya di Pulau Tiga, Kampung Gajah kepada Jabatan Perpustakaan Negara untuk diawet dan dibuat salinan fotografi. Iinilah Quran tulisan tangan paling tua yang pernah dijumpai di Malaysia dan ianya disimpan lama di Pulau Tiga, Kampung Gajah.

Berdasarkan dari anggaran umur Quran tersebut, berkemungkinan ia ditulis sejak pada tahun 1603 iaitu pada zaman pemerintahan Sultan Mukaddam Shah iaitu Sultan Perak yang ke-6 manakala yang satu lagi ditulis dalam zaman pemerintahan Sultan Perak yang ke-21 iaitu Sultan Shahabuddin Riayat Shah pada tahun 1833. Qur'an ini antara lain digelar Qur'an Semut Gatal, barang siapa yang bersumpah dengan menjunjung Quran ini dan jika ia sumpah palsu nescaya dengan izin Allah S.W.T badan mereka akan kegatalan seumpama digigit oleh semut gatal. 

## Rujukan
Geografi Negeri Sembilan

**Geografi Negeri Sembilan** termasuklah kedua-dua geografi fizikal dan manusia di Negeri Sembilan, sebuah negeri di Malaysia yang terletak di pantai barat, Semenanjung Malaysia. Negeri ini bersempadan dengan Selangor di sebelah utara, Pahang di sebelah timur dan Melaka serta Johor di sebelah selatan, dan Selat Melaka di sebelah barat. Seremban ialah ibu negeri bagi Negeri Sembilan, dan terletak  dari Kuala Lumpur dan  dari Lapangan Terbang Antarabangsa Kuala Lumpur (KLIA) di Sepang, Selangor.

## Geografi fizikal

Negeri Sembilan, bersama-sama dengan tujuh daerahnya (Seremban, Port Dickson, Jelebu, Rembau, Tampin, Kuala Pilah, dan Jempol) meliputi keluasan 6,645 km persegi atau 664,591 hektar. Kawasan ini terdiri daripada lembah-lembah dan dataran yang begitu indah mata memandang dalam dakapan alunan bukit-bukau dan pergunungan disebabkan oleh kerana lokasinya terletak di unjuran ekor selatan Banjaran Titiwangsa, dengan Gunung Besar Hantu (1,462 m) sebagai kemuncak tertinggi. Dengan keseluruhan jajaran banjaran ini berakhir di Gunung Tampin berdekatan sempadan dengan Melaka, ia juga bertindak sebagai sempadan semula jadi antara Negeri Sembilan barat (Port Dickson, Seremban dan Rembau) dan Negeri Sembilan timur (Kuala Pilah, Jempol, Tampin, dan Jelebu). Dari banjaran itu juga terbitnya dua batang sungai utama di negeri tersebut, iaitu Sungai Linggi dan Sungai Muar yang menjadi sumber air utama oleh keseluruhan penduduk. 

## Geografi manusia
Negeri Sembilan mempunyai jumlah penduduk seramai kira-kira 1,199,974 orang (bancian penduduk tahun 2020). Dari jumlah ini, 56% terdiri daripada orang Melayu, 29.7% kaum Cina, 16.4% India dan 1.4% lain-lain. Purata kepadatan penduduk ialah 109 orang setiap kilometer persegi.

## Rujukan
Geografi Pahang

Negeri Pahang yang berkeluasan 35 ribu kilometer persegi merupakan negeri terbesar ketiga di Malaysia. Kemasyhuran dan kehebatannya pada zaman dahulu menjadi rebutan kerajaan yang ada di sekelilingnya. 

Pada masa ini Pahang ialah negeri Semenanjung dengan 11 daerah iaitu Kuantan, Pekan, Rompin, Maran, Temerloh, Jerantut, Bentong, Raub, Lipis, Cameron Highlands dan Bera. Penduduknya pula terdiri dari pelbagai kaum dan bangsa. Bandar utama di negeri Pahang selain Kuantan termasuklah Tanah Rata, Kuala Lipis, Kuala Rompin, dan Bukit Fraser.

Pahang Darul Makmur di sebelah utara dan baratnya dilingkungi oleh banjaran gunung dan di sebelah timurnya terbentang Laut China Selatan. Pahang merupakan pengeluar beras, pengeksport bijih timah dan berbagai-bagai hasil hutan seperti kayu kapur, gaharu, dan kapur barus.
Geografi Perak

Negeri Perak meliputi kawasan 6.4% daripada jumlah keluasan Malaysia. Pada tahun 2000, kepadatan penduduk Perak adalah 2.03 juta orang. Secara purata, Perak mencatatkan kadar kenaikan penduduk sebanyak 0.9% setahun. Perak mengalami cuaca panas dan lembap sepanjang tahun dan kadar suhu di antara 23.7 darjah ke 33.2 darjah Celsius, serta kelembapan melebihi 82.3% serta hujan pada kadar 3,218.00mm setahun. Bukit Larut merupakan tempat yang paling lembap di Malaysia dengan lebih kurang 5080 mm.

Hampir separuh keluasan Perak diliputi dengan hutan iaitu seluas 10,713 km persegi di mana 95.6% ialah Hutan Hujan Khatulistiwa dan selebihnya iaitu 4.4% adalah hutan paya bakau. Negeri Perak juga dikenali sebagai Bumi Bertuah, dikurniakan dengan pelbagai anugerah Tuhan dan tempat-tempat menarik untuk dinikmati oleh semua lapisan masyarakat. 

Perak terdiri daripada 10 jajahan yang dipanggil sebagai daerah Batang Padang, Kinta, Kuala Kangsar, Larut, Matang dan Selama, Kerian, Manjung, Hilir Perak, Perak Tengah, Hulu Perak dan Kampar. Bandar-bandar utama di Perak adalah termasuk Ipoh, Kuala Kangsar, Taiping, Batu Gajah dan Teluk Intan.
Pulau Tiga, Sabah

**Pulau Tiga** adalah sebuah pulau yang tidak dihuni oleh manusia yang terletak di Laut China Selatan, dekat pesisir pantai barat Sabah, Malaysia. 

Pulau ini wujud dalam peta Borneo oleh Petrus Plancius, pada tahun 1594 dengan label Pulo Tigao.. bukan terbentuk pada 21 September 1897 ketika gempa bumi yang melanda Mindanao menyebabkan letusan gunung berapi dekat Borneo.

Pulau Tiga terkenal sebagai lokasi pengambaran rancangan TV realiti *[[Survivor]]* yang pertama. Pulau ini tidaklah begitu terkenal berbanding dengan pulau Sipadan dan pulau Layang-Layang yang juga terletak di Sabah.

Habitat pulau ini amat sesuai untuk ular laut. Di daratan pulau ini terdapat lopak-lopak lumpur gunung berapi. Lopak lumpur gunung berapi ini amat  baik untuk merawat penyakit kulit .
Geografi Sarawak

**[[Sarawak]]** terletak di Timur Malaysia di kepulauan Borneo, dan merupakan satu daripada dua negeri yang membentuk timur Malaysia. Dengan keluasannya 124,449.51 kilometer persegi, Sarawak menjadi negeri yang terbesar dan meliputi 37.5 peratus daripada seluruh Malaysia. 

Sarawak ialah kawasan tropika dengan iklim khatulistiwa. Ia panas dan lembap sepanjang tahun dengan min suhu dari 23 celsius sehingga 32 celsius. Hutan Sarawak ialah sumber dan aset yang paling penting. 

Hutan khatulistiwa ini menyumbangkan bilangan kayu balak dan produk hutan yang banyak. Hutan hujan tropika ini juga merupakan habitat bagi 8,000 spesis pokok bunga dan melebihi 20,000 spesis binatang.

Pada 2002, bahagian di Sarawak telah ditambah, iaitu bahagian Mukah dan Betong. Setakat ini, Sarawak mempunyai 11 bahagian keseluruhannya. Setiap bahagian pentadbiran dipimpin oleh seorang Residen dan dibahagikan kepada dua ke empat kawasan. 

Kuching adalah kawasan pertama dan seterusnya adalah Sri Aman, Sibu, Miri, Limbang, Sarikei, Kapit, Kota Samarahan, Bintulu, Mukah dan Betong. Bandar-bandar utama di negeri Sarawak adalah Bandaraya Kuching, Bau, Bandaraya Miri, Mukah, Sibu, Bintulu, Sri Aman dan Limbang.

Terletak tepat pada utara Ekuator di antara latitud 0°50° dan 5°N dan longitud 109°36' dan 115°40' E, Sarawak merenggan sepanjang 800km barat daya pinggir laut pulau Borneo. Sarawak terasing daripada Semenanjung Malaysia ke barat dengan Laut China Selatan yang kira-kira 600km dan dicantum ke negeri Sabah secara langsung ke timur laut di mana kesultanan Brunei di tengah-tengahnya. Atas tanah, negeri ini bersempadanan dengan Kalimantan, Indonesia.
Geografi Melaka

Sebagai sebuah negeri yang kedua terkecil di Semenanjung Malaysia (selepas Perlis), Melaka yang mempunyai 3 daerah (Alor Gajah, Jasin dan Melaka Tengah meliputi keluasan tanah sebanyak 1,650 km persegi (anggaran 1.3 peratus keseluruhan jumlah tanah di Malaysia). Bandar bandar utama di negeri Melaka ialah Bandar Melaka, Alor Gajah, Masjid Tanah, Jasin, Merlimau, Tampin dan Air Keroh.

Dari segi geografi, kedudukan Melaka boleh dikatakan amatlah strategik kerana berada di tengah-tengah laluan di antara timur dengan barat. Selain itu, pokok bakau dan api-api boleh dijadikan pelindung semula jadi. Angin Monsun pula tidak mengganggu kegiatan perdagangan kerana muara sungainya yang terlindung daripada tiupan angin keran telah dihalang oleh tanah Sumatera.

Cuaca di Melaka adalah panas dan bercahaya semasa siang dan sejuk semasa malam di sepanjang tahun dengan hujan pada waktu petang. Suhu antara 23 darjah hingga 33 darjah Celsius. Jumlah hujan setahun adalah kira-kira 3,218 mm.
Rumput sambau

**Rumput Sambau** merupakan sejenis rumput tahunan yang berasal daripada famili Gramineae. Rekod awal menunjukkan spesies ini mungkin berasal dari negara seperti China, India, Jepun, Malaysia, dan Tahiti.  Nama tempatan spesies ini berbeza-beza mengikut negara. Di Malaysia, spesies ini dikenali sebagai rumput sambau, rumput kaki angsa atau gelang sambau, di Jepun *ohishiba*, *goosegrass* di Amerika Syarikat, *crowfoot grass* di Australia, dan *kodai* di India (Holm et al. 1997). Nama saintifiknya *Eleusine indica*.

Setiap pokok dilaporkan dapat menghasilkan kira-kira 50,000-135,000 biji dalam satu musim di kawasan penanaman padi bukit tinggi (Soerjani et al. 1987).

## Taburan dan habitat
Rumput ini tumbuh di kawasan pertanian di bahagian selatan Asia dan Pulau-pulau Pasifik, bahagian timur dan selatan Afrika dan bahagian utara Amerika Latin (Rajah). Rumput ini biasanya hidup biak secara meluas di negara-negara tropika. Namun, oleh kerana sifat rumput ini mempunyai sifat toleransi yang luas terhadap perubahan keadaan persekitaran, maka spesies ini juga ditemui di kawasan subtropika dan kawasan beriklim sederhana (Holm et al. 1997). Rumput ini dapat tumbuh dengan baik di kawasan lapang seperti tanah yang terbiar, kawasan pertanian, dan kawasan di tepi jalan. (Soerjani et al. 1987).

## Morfologi
Rumput ini mempunyai batang yang lembut, licin, liat, dan bercabang, dengan ketinggian sebanyak 5-60 sentimeter. Daunnya berwarna hijau kebiruan, berkilat, dan rimbun di pangkal; lamina daunnya 5-20 sm panjangnya dan sempit; bulu halus bertaburan di permukaan atas dan bawah daun; perantaraan daun dan upih daun berambut halus pada bahagian pinggir. Jambak bunga terdiri daripada satu hingga enam spika. Anak spika tersusun dalam dua barisan dan terlekat berselang-seli pada satu paksi; dwiseks, stigma berbulu dan berwarna ungu, terdapat 3-5 floret yang dilindungi oleh kelopak sekam yang berwarna putih malap. Biji berwarna perang kemerahan atau hitam, berbentuk oblong-ovat dan berbatas (Soerjani et al. 1987; Ahmad 1988).
Varieti

Terdapat beberapa maksud untuk varieti.

## Varieti hortikultur
**Varieti tumbuhan** merujuk kepada sekumpulan tumbuhan yang mempunyai asal sama dan ciri-ciri serupa dalam satu spesis. Varieti terhasil daripada progeni semula jadi yang mempunyai ciri boleh diturunkan yang berlainan daripada spesis induk seperti warna dan rupa. Nama varieti ditulis selepas nama saintifik, contohnya *Millettia pinnata* var. *xerocarpa* (*Millettia pinnata* - nama saintifik; *xerocarpa* - nama varieti tumbuhan tersebut).

## Varieti botani
**Varieti botani** ialah pecahan sesuatu spesis tumbuhan atau tanaman yang mempunyai perbezaan ciri kecil seperti rupa dan warna. Contohnya, rambutan boleh dikategorikan kepada varieti botani yang berbeza mengikut warna kulit buah, sama ada kuning (varieti gading, R156), atau varieti merah (rambutan anak sekolah dan rambutan gula batu, R3). Varieti botani terhasil secara semula jadi dan apabila ciri-ciri varieti tumbuhan dipilih untuk pembiakbakaan, ia digelar kultivar.

## Lihat juga
* kultivar
* klon
* hibrid

## Rujukan
*  How names work . Royal Horticultural Society.
*  Varieti defination . Royal Horticultural Society.
Variasi genetik

**Variasi** merupakan perbezaan di kalangan organisma yang sama spesies dari segi fenotip dan genotip.

## Fenotip
Fenotip merupakan suatu ciri fizikal yang boleh dilihat seperti rupa, warna kulit dan lain-lain. Fenotip dipengaruhi oleh genotip dan persekitaran.

## Genotip
Genotip merupakan kandungan genetik di dalam sesuatu organisma. Genotip tidak dapat dilihat dengan mata kasar, dan bergantung kepada pewarisan gen daripada induk-induk organisma.

## Gen
Gen merupakan unit asas bahan genetik dalam sesuatu organisma, dan terbina daripada rangkai panjang protein yang disebut DNA. Dengan kata lain, genotip merujuk kepada kandungan genetik dalam sel-sel organisma.

## Jenis variasi
Antara variasi individu pada manusia adalah seperti kebolehan mengulung lidah, lekapan cuping telinga, kumpulan darah dan lain-lain lagi.

Terdapat 2 jenis variasi iaitu:
# Variasi selanjar
# Variasi tak selanjar

## Variasi selanjar
Variasi selanjar merupakan perbezaan kecil atau kurang jelas yang wujud antara organisma.Contohnya seperti berat badan, ketinggian, kepintaran dan sebagainya.Variasi ini dipengaruhi oleh genotip dan persekitaran.
a

## Variasi tak selanjar
Variasi tak selanjar merupakan perbezaan yang besar atau ketara yang wujud antara organisma.Contohnya seperti jenis kumpulan darah, warna mata, kebolehan menggulung lidah dan sebagainya.Variasi ini hanya dipengaruhi oleh genotip.

## Punca berlakunya variasi dalam organisma
Punca ini dipengaruhi oleh
# faktor genetik
# faktor persekitaran
# faktor genetik berinteraksi antara faktor persekitaran

## Faktor genetik
Faktor genetik boleh mempengaruhi variasi dalam organisma disebabkan oleh 4 faktor iaitu:
# Meiosis - pindah silang
# Gabungan rambang kromosom - Mengikut Hukum Mendel II
# Pembiakan seks - Pengabungan gamet-gamet untuk persenyawaan
# Mutasi gen - Dipengaruhi oleh tindakan kimia, radioaktif dan sebagainya.Kesimpulannya, mutasi gen ialah perubahan yang berlaku pada gen.

## Faktor persekitaran
Variasi ini wujud hasil daripada interaksi sesuatu organisma terhadap persekitaran.Hal ini,menjelaskan fenotip sesuatu organisma yang disebabkan oleh interaksi antara faktor persekitaran dengan faktor genetik.

Contoh keadaan di mana fenotip sesuatu organisma dipengaruhi oleh faktor persekitaran seperti:
# Cahaya matahari - Kadar pendedahan sesuatu organisma terhadap matahari yang mampu menukar warna kulit(genotip).
# Nutrisi - Pengambilan nutrisi terhadap sesuatu organisma akan mempengaruhi kesihatan, perkembangan tubuh badan, kecergasan minda dan sebagainya
# Pendidikan - Ilmu yang diserap dan dipraktikan akan mempengaruhi minda untuk cenderung kepada kepintaran.

## Rujukan
SASBADI - Master Studi Sasbadi SPM Biologi oleh Mah Chee Wai, Dr.Tina Lim Swee Kim, Nazar Shaarani - ISDN 983-59-2090-7